1915 novembere – 1916 júliusa között elvégezte a bukaresti Filozófiai Egyetemet, időközben különböző irodalmi magazinokban jelentek meg cikkei. 1916. augusztus 1-én behívták katonai szolgálatra, majd 1916. augusztus 27-én, amikor Románia megtámadta az Osztrák-Magyar Monarchiát, alhadnagyi rangban részt vett a Brassóért vívott harcokban. Időközben megsebesült és a târgoviște-i katonai kórházba került. Felgyógyulása után újra kikerült a frontra, ahol részt vett a moldvai harcokban, 1917. július 24-én pedig hadifogságba esett. Az osztrák-magyar hatóságok a többi hadifogollyal együtt Sopronba deportálták, innen csak 1918. április 10-én szabadult, azonban amíg hadifogságban volt, a román hatóságok hősi halottá nyilvánították, ezért hazatérte után sok problémája akadt, míg hivatalosan is visszavették az "élők sorába".